Massiaru

Massiaru on küla Pärnu maakonnas Häädemeeste vallas. 

Massiarus on raamatukogu ja kuni 2013. aastani tegutses algkool. Koolimaja on ehitatud 1938. aastal 120 õpilasele ning seal on õppinud ka olümpiavõitja Jaan Talts. Koolimaja-rahvamaja projekteeris Pärnu maavalitsuse arhitekt Märt Merivälja.

Ajalugu
Esimese kohanimena on praeguse Massiaru küla lähedal märgitud Tauste (Theusta) talu 1599. aastal.
1798. aasta atlases on märgitud kaks väikest asulat või talu "Tauste Melk" ja "Tauste Jahn" Lilli oja eri kallastel. Tauste talu on ka olümpiavõitja ja tõstmise maailmameistri Jaan Taltsi sünnikodu.
Külas oli Kilingi riigimõisa (Kurkund) karjamõis. 1872. aastal jagati selle maad õigeusulistele talupoegadele ja rajati uusasundusena Uuemaa küla Nigula soo veerde.
1923–1975 läbis küla Riisselja–Ikla–Ainaži raudtee, millel oli Massiaru peatuskoht ja Teaste peatuskoht. Teaste raudteepeatuse lähedal oli puusild üle Lemmejõe. Raudtee kõrval on olnud ka liivakarjäär.
Kuni 1977 kandis nime Laulaste.

Pildigalerii

Viited

Kategooria:Häädemeeste vald
Kategooria:Pärnu maakonna külad